_:nfe3ccd3a941745679fe255249addb930xb0
<http://schema.org/description>
"По време лечението пациентът трябва да лежи, защото по този начин в черния дроб навлиза повече кръв и кислород, който помага за изграждането на новата клетка.Хепатитът А e остро\r\nинфекциозно заболяване, което преди време бе типично за децата до 15-16 години,\r\nно днес вече поразява хора от всички възрасти, коментира проф. Камен Плочев – началник на Клиника по инфекциозни, паразитни и тропически болести във\r\nВМА в София.\r\n\r\nПътищата на разпространение\r\nна болестта са контактно-битов, хранителен, воден. Предава се главно със замърсени\r\nръце и предмети, хранителни продукти и вода.\r\n\r\nИнкубационният период\r\nпродължава около 45 дни, след което се появява грипоподобна симптоматика -\r\nтемпература, болки в ставите, в мускулите, в корема, възможно е да има и разстройство.\r\nСимптомите, които дават основание на човек да мисли за хепатит, са промяна на\r\nцвета на урината (тя потъмнява), изпражненията стават бели. В същото време очите\r\nпожълтяват, същото се случва и с кожата. Важно е да се отбележи, че пациентът разпространява\r\nзаразата преди и малко след като пожълтее, коментира проф. Плочев. Той\r\nпредупреждава още, че заболяването е доброкачествено, но интензивното физическо\r\nнатоварване по време на инкубационния период може да се окаже предпоставка за\r\nевентуални усложнения. Такива са тежкото и продължително или светкавичното (фудроянтно)\r\nпротичане на болестта, което може да доведе до смърт. \r\n\r\nПо време на лечението пациентът\r\nтрябва да лежи, защото по този начин в черния дроб навлиза повече кръв и\r\nсъответно кислород, който помага за изграждането на новата клетка, обяснява\r\nспециалистът. Той е категоричен, че в никакъв случай не бива да се прилага\r\nсамолечение, тъй като това води до сериозни усложнения. Много разпространен е\r\nмитът, че помага  пиенето на реза -  стрита жлъчка от болна коза. Това е абсолютна\r\nзаблуда. Практиката показва, че пациентите, приложили такава самотерапия, постъпват\r\nкато едни от най-тежките случаи в инфекциозните отделения.  \r\n\r\nПроф. Плочев съветва да се\r\nподдържа добра хигиена и да не се разчита на „лечение” от интернет. Там има\r\nмного информация, но това не е медицина и четенето не замества посещението при\r\nлекаря, допълва той.  Имунизацията е\r\nпосочен като особено ефективен метод срещу хепатит А. В момента за тази форма\r\nна болестта ваксинацията е препоръчителна, докато за хепатит В попада в\r\nзадължителния имунизационен календар. \r\n\r\n"
<https://www.credoweb.bg/publication/19313/prof-kamen-plochev-samolechenieto-s-reza-ne-pomaga-pri-hepatit>